b'\n_START_ARTICLE_\nZoran \xc5\xbdivkovi\xc4\x87\n_START_PARAGRAPH_\nZoran \xc5\xbdivkovi\xc4\x87 (Ni\xc5\xa1, Srbija, 22. prosinca 1960.), biv\xc5\xa1i predsjednik Vlade Srbije (od 18. o\xc5\xbeujka 2003. godine do 3. o\xc5\xbeujka 2004. godine)._NEWLINE_U razdoblju od 2000. do 2003. bio je savezni ministar unutarnjih poslova u Vladi Savezne Republike Jugoslavije. Tu je du\xc5\xbenost prestao obavljati ukidanjem SRJ, a nakon ubojstva srbijanskog premijera Zorana \xc4\x90in\xc4\x91i\xc4\x87a (12. o\xc5\xbeujka 2003.) izabran je na njegovo mjesto. Na premijerskom mjestu bio je do 3. o\xc5\xbeujka 2004., kada ga je na toj du\xc5\xbenosti naslijedio Vojislav Ko\xc5\xa1tunica. Tako\xc4\x91er je vodio Demokratsku stranku do velja\xc4\x8de 2004., kada je na skup\xc5\xa1tini stranke za predsjednika izabran Boris Tadi\xc4\x87.'